Ma Magyarországon felosztó-kirovó nyugdíjrendszer van, ami azt jelenti, hogy az adófizetők járulékaiból fizetik a mindenkori nyugdíjakat. A rendszerben nincs tartalék, a befolyó pénzt azonnal el is költik. Ez a fajta nyugdíjrendszer addig stabil, amíg nincs jóval több nyugdíjas, mint adófizető. A rendszer sajátosságaiból adódóan ma ajánlott valamilyen formában előtakarékoskodni a nyugdíjas évekre, ha meg szeretnéd tartani a mostani életszínvonalad.